=== Eratosthenian ===
{{Uddybende|Eratosthenian}}
Begyndelsen af Eratosthenian-perioden er som nævnt defineret som det tidspunkt, før hvilket kratere på en geologisk enhed af størrelse D<sub>L</sub> næsten helt er udslettet ved erosion. Den vigtigste erosionsårsag på Månen er nyere nedslag, men også seismiske modifikationer kan spille en mindre rolle. Grænsens absolutte alder er ikke veldefineret, men ansættes gerne til nær 3,2 milliarder år. Undergrænsen for perioden er defineret ud fra den erkendelse, at nyere materiale på måneoverfladen, som er "gravet op" fra undergrunden ved nedslag, i almindelighed er lyst, og at det bliver mørkere med tiden som følge af [[erosionspåvirkning fra rummet|rum-erosionsprocesser]]. Operationelt defineredes tidspunktet oprindeligt som det, hvor nedslagskratere mistede deres klare [[strålesystem]]er. Denne definition er imidlertid under kritik, fordi nogle kraterstråler er klare på grund af deres sammensætning uden relation til den mængde rum-erosion, de har været udsat for. I særdeleshed gælder det, at hvis udkastninger fra et krater i Månens [[Månens geologi#Højlande|højland]] (som består af lyse, [[anorthosit]]iske materialer), aflejres over marer (der har lav [[albedo]]), vil det blive ved med at se lyst ud, selv efter at have været udsat for rum-erosion.
Filosofi Samfund Historie Teknologi Tidslinjer